Candida

Candida é un xénero de fungos do grupo dos lévedos, que causa as infeccións fúnxicas humanas máis comúns en todo o mundo.Manolakaki, D., Velmahos, G., Kourkoumpetis, T., Chang, Y., Alam, H. B., De Moya, M. M., & Mylonakis, E. (2010). Candida infection and colonization among trauma patients. Virulence, 1(5), 367-375. Moitas das especies deste xénero son conmensais inofensivos ou endosimbiontes de hóspedes incluíndo os humanos; porén, cando se alteran as barreiras mucosas ou o sistema inmunitario está comprometido poden invadir o corpo e causar doenzas.Kourkoumpetis, Themistoklis K., et al. "The effect of cumulative length of hospital stay on the antifungal resistance of Candida strains isolated from critically ill surgical patients." Mycopathologia 171.2 (2011): 85-91. A especie que máis se illa é Candida albicans, que causa a candidíase en humanos e outros animais. Durante a elaboración do viño, algunhas especies de Candida poden potencialmente estragar o viño.K. Fugelsang, C. Edwards Wine Microbiology Second Edition, pp. 3–28 Springer Science and Business Media , New York (2010) ISBN 0-387-33349-5

Moitas especies forman parte da flora intestinal, incluíndo C. albicans en hóspedes mamíferos, mentres que outras viven como endosimbiontes en insectos.Spanakis, Elias K., et al. "Statin Therapy and Decreased Incidence of Positive< i> Candida</i> Cultures Among Patients With Type 2 Diabetes Mellitus Undergoing Gastrointestinal Surgery." Mayo Clinic Proceedings. Vol. 85. No. 12. Elsevier, 2010.

As infeccións sistémicas do torrente sanguíneo e dos principais órganos (candidemia ou candidíase invasiva), especialmente en pacientes inmunocomprometidos, son tamén frecuentes.

Secuenciouse o ADN de varias especies de Candida.

Os antibióticos favorecen as infeccións de lévedos, incluíndo o sobrecrecemento gastrointestinal de Candida, e a penetración da mucosa gastrointestinal.Kennedy, MJ et al. "Mechanisms of association of Candida albicans with intestinal mucosa", Med Microbiol, volume-24, 333-341, 1987 Aínda que as mulleres son máis susceptible a infeccións xenitais por lévedos, os homes poden tamén infectarse. Certos factores, como un uso prolongado de antibióticos, incrementan o risco tanto para homes coma para mulleres. As persoas con diabetes ou sistema inmunitarios deteriorados, como as que teñen infección por VIH, son máis susceptibles ás infeccións por lévedos.

Candida antarctica é unha fonte importante industrialmente de encimas lipases.

 Características de laboratorio 
Cultivada en laboratorio, Candida forma colonias grandes redondas, de cor branca ou crema (no caso de C. albicans) con cheiro a fungo en placa de ágar a temperatura moderada.
A especie máis importante, C. albicans fermenta a glicosa e a maltosa a ácido e gas, e a sacarosa a ácido, e non fermenta a lactosa, o que axuda a distinguila doutras especies de Candida.

 Signos e síntomas da infección 

As Candida están presentes practicamente en todas as persoas en pequeno número na pel adulta saudable, e a especie albicans é parte da flora normal das membranas mucosas dos tractos gastrointestinal, respiratorio, e do tracto xenital feminino. No caso da pel, a súa sequidade comparada coa doutros tecidos impide o crecemento do fungo, pero a pel danada ou a pel en rexións intertrixinosas (onde a pel roza coa pel) é máis axeitada para un rápido crecemento do fungo.

O sobrecrecemento de varias especies entre as cales está albicans pode causar infeccións superficiais como a candidíase orofarínxea e a candidíase vulvovaxinal (candidíase vaxinal). A candidíase oral é común en persoas que teñen que usar dentamia postiza. En individuos que estaban sans, estas infeccións poden curar con medicación antifúnxica tópica ou sistémica (medicamentos que se poden comprar sen receita son, por exemplo, miconazole ou clotrimazole). En pacientes debilitados ou inmunocomprometidos, ou cando se introduce por vía intravenosa, a candidíase pode converterse nunha doenza sistémica que produce abscesos, tromboflebite, endocardite, ou infeccións dos ollos ou outros órganos. Normalmente, un requisito para que Candida poida atravesar as defensas da pel e cause doenzas nos tecidos profundos é que haxa unha neutropenia relativamente grave; neses casos, a alteración mecánica dos sitios da pel infectada é un factor típico na invasión dos fungos dos tecidos profundos.

A colonización do tracto gastrointestinal por C. albicans despois dunha terapia con antibióticos pode non causar síntomas.

 Especies 
Entre as especies de Candida, a especie que forma parte da flora intestinal normal e é comensal na pel e tractos gastrointestinais e xenitourinarios C. albicans, é responsable da maioría das infeccións por Candida no torrente sanguíneo (candidemia). Pero existe tamén unha crecente incidencia de infeccións causadas por C. glabrata e C. rugosa, que se poden deber a que xeralmente son menos susceptibles aos antifúnxicos azol de uso frecuente. Outras especies de Candida importantes medicamente son: C. parapsilosis, C. tropicalis, e C. dubliniensis.

Outras especies de Candida como C. oleophila foron utilizadas como axentes de control biolóxico na froita.

A especie Candida albicans foi utilizada en combinación con nanotubos de carbono para producir tecidos de materiais de bio-nano-composite condutores electricamente estables, que se utilizaron como elementos sensores da temperatura.

Lista de especies:

 C. albicans
 C. ascalaphidarum
 C. amphixiae
 C. antarctica
 C. argentea
 C. atlantica
 C. atmosphaerica
 C. blattae
 C. bromeliacearum
 C. carpophila
 C. carvajalisJames, S. A.; Carvajal Barriga, E. J.; Bond, C. J.; Cross, K.; Nãºã±Ez, N. C.; Portero, P. B.; Roberts, I. N. (2009). "Candida carvajalissp. Nov., an ascomycetous yeast species from the Ecuadorian Amazon jungle". FEMS Yeast Research 9 (5): 784–788. doi:10.1111/j.1567-1364.2009.00518.x. PMID 19459983.
 C. cerambycidarum
 C. chauliodes
 C. corydali
 C. dosseyi
 C. dubliniensis
 C. ergatensis
 C. fructus
 C. glabrata
 C. fermentati
 C. guilliermondii
 C. haemulonii
 C. insectamens
 C. insectorum
 C. intermedia
 C. jeffresii
 C. kefyr
 C. keroseneae
 C. krusei
 C. lusitaniae
 C. lyxosophila
 C. maltosa
 C. marina
 C. membranifaciens
 C. milleri
 C. mogii
 C. oleophila
 C. oregonensis
 C. parapsilosis
 C. quercitrusa
 C. rugosa
 C. sake
 C. shehatea
 C. temnochilae
 C. tenuis
 C. theaeChang, C. F.; Lin, Y. C.; Chen, S. F.; Carvajal Barriga, E. J.; Barahona, P. P.; James, S. A.; Bond, C. J.; Roberts, I. N.; Lee, C. F. (2012). "Candida theae sp. nov., a new anamorphic beverage-associated member of the Lodderomyces clade". International Journal of Food Microbiology 153 (1–2): 10–14. doi:10.1016/j.ijfoodmicro.2011.09.012. PMID 22088606.
 C. tolerans
 C. tropicalis
 C. tsuchiyae
 C. sinolaborantium
 C. sojae
 C. subhashii
 C. viswanathii
 C. utilis
 C. ubatubensis
 C. zemplinina

 Notas 

 Véxase tamén 

 Ligazóns externas 
 Encyclopedia of Life Candida

Categoría:Fungos
Categoría:Lévedos